பிடித்துக் கிள்ளி... “ சமத்தா ஜாக்கிரதையா வீட்டுக்குப் போ ” என்று தன் விரல்களுக்கு முத்தம் கொடுத்துக் கொள்கிறாள். பஸ் வருகிறது... ஒன்றன் பின் ஒன்றாய் இரண்டு பஸ்கள் வருகின்றன். முதலில் வந்த பஸ்ஸில் பெரியவள் ஏறிக் கொள்கிறாள். “ பை.. பை ! " “ தாங்க் யூ ! என் பஸ்ஸும் வந்துடுத்து ” என்று கூவியவாறு பெரியவளை வழி அனுப்பிய சிறுமி , பின்னால் வந்த பஸ்ஸின் நம்பரைப் பார்த்து ஏமாற்றமடைகிறாள். அவள் முக மாற்றத்தைக் கண்டே இவள் நிற்பது இந்த பஸ்ஸுக்காக அல்ல என்று புரிந்து கொண்ட டிரைவர் , பஸ் ஸ்டாண்டில் வேறு ஆட்களும் இல்லாததால்